Document ID: 32007R0656

KOMMISSIONENS FORORDNING (EF) Nr. 656/2007
af 14. juni 2007
om ændring af forordning (EF) nr. 586/2001 om gennemførelse af Rådets forordning (EF) nr. 1165/98 om konjunkturstatistik for så vidt angår definitionen af industrihovedgrupper
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1165/98 af 19. maj 1998 om konjunkturstatistik (1), særlig artikel 3 og artikel 17, litra c), og
ud fra følgende betragtninger:
(1)
Definitionen af industrihovedgrupper i Kommissionens forordning (EF) nr. 586/2001 (2) er baseret på den statistiske nomenklatur for økonomiske aktiviteter i De Europæiske Fællesskaber (NACE) (3).
(2)
En ny version af NACE (NACE rev. 2) indførtes ved forordning (EF) nr. 1893/2006, som også foreskriver, at konjunkturstatistikker, der er omfattet af forordning (EF) nr. 1165/98, udarbejdes i overensstemmelse med NACE rev. 2 fra 1. januar 2009.
(3)
Foranstaltningerne i denne forordning er i overensstemmelse med udtalelse fra Udvalget for det Statistiske Program -
UDSTEDT FØLGENDE FORORDNING:
Artikel 1
I forordning (EF) nr. 586/2001 foretages følgende ændringer:
1)
I artikel 1 og 2 erstattes alle henvisninger til »NACE rev. 1« af »NACE rev. 2«.
2)
I artikel 3 erstattes ordene »senest tre måneder efter nærværende forordnings ikrafttræden« af »fra 1. januar 2009«.
3)
Bilaget erstattes af teksten i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions tidende.
Den anvendes fra den 1. januar 2009.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. juni 2007.

Labels: 4
19